വാക്സിന് സ്വകാര്യ ആശുപത്രികളിലും സൗജന്യമാക്കാനൊരുങ്ങി മഹാരാഷ്ട്ര സര്ക്കാര് ആശുപത്രികളില് മാത്രം സൗജന്യമായി ലഭിക്കുന്ന വാക്സിന് സ്വകാര്യ ആശുപത്രികളില് കൂടി ലഭ്യമാക്കി മഹാരാഷ്ട്ര സര്ക്കാര്. വാക്സിന് സൂക്ഷിച്ചു വെക്കാനുള്ള സമയപരിധി അവസാനിക്കുന്ന സാഹചര്യത്തിലാണ് കുത്തിവെപ്പ് എടുക്കാത്തവര്ക്ക് വാക്സിന് നല്കാന് സ്വകാര്യ ആശുപത്രികള് സന്നദ്ധത അറിയിച്ചത്. ഈ കാര്യം ആവിശ്യപ്പെട്ട് സ്വകാര്യ ആശുപത്രികള് തന്നെയാണ് സര്ക്കാരിനെ സമീപിച്ചത്. കോര്പ്പറേറ്റ് സാമൂഹിക ഉത്തരവാദിത്ത ഫണ്ട് ഉപയോഗിച്ച് നിരവധി ആശുപത്രി മുനിസിപ്പാലിറ്റികളും ജില്ലാ പഞ്ചായത്തുമായി സഹകരിച്ച് വാക്സിനേഷന് നടത്തുന്നതായും സംസ്ഥാന സര്ക്കാര് അറിയിച്ചു. കമ്ബനികള് തങ്ങളുടെ ലാഭത്തിന്റെ ഒരുവിഹിതം സമൂഹനന്മക്കായി നീക്കിവെക്കണമെന്നാണ് നിയമം അനുശാസിക്കുന്നത്. കോര്പ്പറേറ്റുകളും ഇത്തരത്തില് നിര്ബന്ധമായും പണം നീക്കിവെക്കണം.ഇത്തരത്തില് കുറഞ്ഞ സമയത്തിനുള്ളില് കൂടുതല് ആളുകള്ക്ക് വാക്സിനേഷന് നടത്താനാണ് മഹാരാഷ്ട്ര സര്ക്കാര് ലക്ഷ്യമിടുന്നത്. സര്ക്കാര് രണ്ടാം ഡോസ് നല്കുന്നതില് ശ്രദ്ധപതിപ്പിക്കുന്നതിനാല് തന്നെ സ്വകാര്യ ആശുപത്രികള്, സിഎസ് ആര് ട്രസ്റ്റുകള്, എന്ജിഒകള്, എന്നിവയോട് സര്ക്കാര് ഇതിനായി അഭ്യര്ത്ഥന നടത്തി വരികയാണെന്നും മന്ത്രി ആദിത്യ താക്കറെ പറഞ്ഞു. റിലയന്സ് ആശുപത്രിയില് ഒന്നരലക്ഷം ഡോസും ജസ്ലോക് ആശുപത്രിയില് അര ലക്ഷം ഡോസും നല്കി സര്ക്കാറിനെ സഹായിച്ചതായും മന്ത്രി കൂട്ടിചേര്ത്തു.